Bekende sjef wil kos by jou deur aflewerBotterskorsie-en-appelsop met biltong Foto: Verskaf. Deur Janie du Plessis In die koue wintermaande is dit altyd moeiliker om gesond te bly. Almal sal eerder opkrul voor ŉ kaggel met ’n beker warmsjokolade, of lekker sop en brood. Niemand is lus om gestoomde hoender en brokkoli te eet nie, en buitendien is dit baie makliker en vinniger om net ’n pizza te bestel! Tog is dit belangrik om ’n gesonde leefstyl te handhaaf, veral in die winter. Die lyf waarmee jy die somer ingaan, hang mos af van dit wat jy in die winter eet! Gelukkig is hierdie stryd nie onoorwonne nie, want die bekende sjef Izelle Hoffman en Burger de Bruyn het kragte saamgespan met hul nuwe onderneming: #cantflexfat. De Bruyn het met die idee vorendag gekom, omdat hy self gesukkel het om gesond te eet terwyl hy voldag werk. Hy het nie tyd gehad om gesonde kos voor te berei nie en het agtergekom daar is baie ander mense wat dieselfde probleem het. Hoffman is ’n voorstander van gesonde kos wat lekker smaak, sonder al die bykomende suiker en preserveermiddels. “My geloof sê vir my my liggaam is my tempel en dat ek tot die beste van my vermoë daarvoor moet sorg. Ons lewe net eenkeer en het net hierdie een liggaam om in te bly”, sê Hoffman. Hoffman en De Bruyn het koppe bymekaar gesit en #cantflexfat begin om mense te help om gesonder te leef en om dit boonop maklik te maak om dit te doen. Dié onderneming berei gesonde, voedsame kosse voor en lewer dit by jou deur af. Daar is dus geen verskoning om ongesond te eet nie. Die kosse wat #cantflexfat bied is ook nie koue, smaaklose kosse nie. Hulle het spesiaal vir die winter ’n verskeidenheid van onder andere warm soppe, voorbereide middagetes soos herderspastei en ertjies, steak ghoelasj met boontjies en quiche. Suikervrye bruintjies en muffins is ook beskikbaar, om die soettand te bevredig. Net soos jy dit self sou maak, as jy net soveel tyd op jou hande gehad het! Met baie winkels wat allerhande bestanddele in kosse insluit waarvan ons nie weet nie, is dít ’n maklike manier om hierdie winter (en die res van die jaar) gesond te bly. Gesonde en smaaklike ‘huiskos’ hoef toe nie so baie skottelgoed óf baie moeite te beteken nie! Besoek #cantflexfat op Facebook of op hul webtuiste, www.cantflexfat.co.za. Of kontak hulle by 082 350 0100.